
138                                                  DR 31.7.2018                                                                         

 

 

Walaupun pelaksanaan dasar berkenaan masih di peringkat kajian, peminjam 
adalah digalakkan untuk terus membuat pembayaran secara konsisten walaupun belum 
berpendapatan RM4,000 bagi menjamin kelangsungan pembiayaan kepada generasi akan 
datang. Adalah menjadi tanggungjawab moral bagi setiap peminjam untuk membayar hutang 
secara amnya. Usaha giat juga sedang dilakukan oleh PTPTN untuk mengenal pasti 
maklumat pendapatan peminjam melalui portal pengemaskinian maklumat pendapatan 
secara online.  

Peminjam-peminjam diminta untuk memberi kerjasama dan mengemaskinikan 
maklumat pendapatan mereka. Kini kerjasama daripada Jabatan Akauntan Negara, 
Kumpulan Wang Simpanan Pekerja, Kumpulan Wang Amanah Pencen, Lembaga Hasil 
Dalam Negeri dan Lembaga Tabung Angkatan Tentera juga telah didapati untuk berkongsi 
maklumat dengan PTPTN. 

Saya juga ingin menyentuh tentang isu TVET dan kualiti TVET seperti mana yang 
ditimbulkan oleh Yang Berhormat Mas Gading. Untuk makluman Agensi Kelayakan Malaysia 
(MQA) bekerjasama dengan Jabatan Pembangunan Kemahiran (JPK) Kementerian Sumber 
Manusia dan kini dikenali sebagai Kementerian Tenaga Manusia dalam membangunkan 
sistem jaminan kualiti tunggal TVET yang merangkumi pembangunan standard TVET dan 
pemurnian proses akreditasi MQA dan JPK.  

Sistem ini akan memberikan impak positif kepada pihak berkepentingan iaitu tenaga 
pengajar, pelajar dan industri berkaitan TVET dalam mengoptimumkan sumber sedia ada. 
Kementerian juga mempunyai perancangan jangka masa panjang untuk TVET. Antaranya 
menjadikan TVET sebagai pilihan utama pelajar lepasan sekolah dan bukan lagi sebagai 
pilihan kedua dan menjadikan laluan TVET ke peringkat yang lebih tinggi dan lebih jelas 
terutamanya ke universiti-universiti teknikal ataupun dikenali sebagai MTUN dan juga KPM 
menyasarkan untuk mengarusperdanakan pendidikan TVET sekali lagi sebagai pilihan utama 
merentasi gender.  

Saya juga ingin mengucapkan terima kasih kepada Yang Berhormat Rembau, beliau 
tidak ada- kerana telah mengangkat isu saringan awal murid development delay dalam 
perbahasan Titah Diraja. Yang Berhormat Rembau mencadangkan agar KPM melatih guru-
guru pra sekolah untuk membantu melakukan screening di peringkat pra sekolah lagi demi 
membantu merujuk kanak-kanak yang mempunyai ciri-ciri development delay kepada pakar 
atau doktor untuk mendapatkan pengesahan dan juga diagnosis. Kalau tidak dibuat 
screening, maka ramai yang terlepas dan mereka lewat dikesan dan disahkan development 
delay.  

Buat masa kini di peringkat kementerian, KPM ada melatih guru-guru termasuk guru 
pra sekolah untuk membantu melakukan screening bermula dari peringkat pra sekolah 
melalui Program Peningkatan Profesionalisme Berterusan Guru. Sehingga kini KPM telah 
melatih seramai 210 orang guru yang terdiri daripada pegawai Jabatan Pendidikan Negeri, 
guru pendidikan khas dan guru pra sekolah berhubung saringan awal serta penempatan 
persekolahan kanak-kanak.  

Proses ini akan diteruskan terutamanya kepada guru-guru pra sekolah yang bukan 
di bawah kelolaan KPM. Untuk tujuan ini, KPM dengan kerjasama Kementerian 
Pembangunan Wanita, Keluarga dan Masyarakat dan juga Kementerian Kesihatan Malaysia 
telah membangunkan Senarai Semak Perkembangan (SSP) bayi dan kanak-kanak dari sifar 
hingga enam tahun untuk melakukan screening terhadap kanak-kanak. 

Mengambil cakna di atas cadangan Yang Berhormat Rembau, saya telah 
mengarahkan agar Bahagian Pendidikan Khas untuk mengadakan kursus-kursus terbuka 
untuk guru-guru pra sekolah di luar pentadbiran KPM.  

KPM juga membuka ruang kerjasama dengan mana-mana pihak bukan kerajaan 
yang mempunyai kebitaraan di dalam bidang tersebut juga agar dapat menawarkan latihan 
kepada pengusaha-pengusaha pra sekolah di seluruh negara demi membantu ibu bapa 
melakukan intervensi awal bagi kanak-kanak yang mempunyai masalah development delay.  

 



Walaupun pelaksanaan dasar berkenaan masih di peringkat kajian, peminjam adalah digalakkan untuk terus membuat pembayaran secara konsisten walaupun belum berpendapatan RM4,000 bagi menjamin kelangsungan pembiayaan kepada generasi akan datang. Adalah menjadi tanggungjawab moral bagi setiap peminjam untuk membayar hutang secara amnya. Usaha giat juga sedang dilakukan oleh PTPTN untuk mengenal pasti maklumat pendapatan peminjam melalui portal pengemaskinian maklumat pendapatan secara online. Peminjam-peminjam diminta untuk memberi kerjasama dan mengemaskinikan maklumat pendapatan mereka. Kini kerjasama daripada Jabatan Akauntan Negara, Kumpulan Wang Simpanan Pekerja, Kumpulan Wang Amanah Pencen, Lembaga Hasil Dalam Negeri dan Lembaga Tabung Angkatan Tentera juga telah didapati untuk berkongsi maklumat dengan PTPTN. Saya juga ingin menyentuh tentang isu TVET dan kualiti TVET seperti mana yang ditimbulkan oleh Yang Berhormat Mas Gading. Untuk makluman Agensi Kelayakan Malaysia (MQA) bekerjasama dengan Jabatan Pembangunan Kemahiran (JPK) Kementerian Sumber Manusia dan kini dikenali sebagai Kementerian Tenaga Manusia dalam membangunkan sistem jaminan kualiti tunggal TVET yang merangkumi pembangunan standard TVET dan pemurnian proses akreditasi MQA dan JPK. Sistem ini akan memberikan impak positif kepada pihak berkepentingan iaitu tenaga pengajar, pelajar dan industri berkaitan TVET dalam mengoptimumkan sumber sedia ada. Kementerian juga mempunyai perancangan jangka masa panjang untuk TVET. Antaranya menjadikan TVET sebagai pilihan utama pelajar lepasan sekolah dan bukan lagi sebagai pilihan kedua dan menjadikan laluan TVET ke peringkat yang lebih tinggi dan lebih jelas terutamanya ke universiti-universiti teknikal ataupun dikenali sebagai MTUN dan juga KPM menyasarkan untuk mengarusperdanakan pendidikan TVET sekali lagi sebagai pilihan utama merentasi gender. Saya juga ingin mengucapkan terima kasih kepada Yang Berhormat Rembau, beliau tidak ada- kerana telah mengangkat isu saringan awal murid development delay dalam perbahasan Titah Diraja. Yang Berhormat Rembau mencadangkan agar KPM melatih guru- guru pra sekolah untuk membantu melakukan screening di peringkat pra sekolah lagi demi membantu merujuk kanak-kanak yang mempunyai ciri-ciri development delay kepada pakar atau doktor untuk mendapatkan pengesahan dan juga diagnosis. Kalau tidak dibuat screening, maka ramai yang terlepas dan mereka lewat dikesan dan disahkan development delay. Buat masa kini di peringkat kementerian, KPM ada melatih guru-guru termasuk guru pra sekolah untuk membantu melakukan screening bermula dari peringkat pra sekolah melalui Program Peningkatan Profesionalisme Berterusan Guru. Sehingga kini KPM telah melatih seramai 210 orang guru yang terdiri daripada pegawai Jabatan Pendidikan Negeri, guru pendidikan khas dan guru pra sekolah berhubung saringan awal serta penempatan persekolahan kanak-kanak. Proses ini akan diteruskan terutamanya kepada guru-guru pra sekolah yang bukan di bawah kelolaan KPM. Untuk tujuan ini, KPM dengan kerjasama Kementerian Pembangunan Wanita, Keluarga dan Masyarakat dan juga Kementerian Kesihatan Malaysia telah membangunkan Senarai Semak Perkembangan (SSP) bayi dan kanak-kanak dari sifar hingga enam tahun untuk melakukan screening terhadap kanak-kanak. Mengambil cakna di atas cadangan Yang Berhormat Rembau, saya telah mengarahkan agar Bahagian Pendidikan Khas untuk mengadakan kursus-kursus terbuka untuk guru-guru pra sekolah di luar pentadbiran KPM. KPM juga membuka ruang kerjasama dengan mana-mana pihak bukan kerajaan yang mempunyai kebitaraan di dalam bidang tersebut juga agar dapat menawarkan latihan kepada pengusaha-pengusaha pra sekolah di seluruh negara demi membantu ibu bapa melakukan intervensi awal bagi kanak-kanak yang mempunyai masalah development delay.